Kamu bisa jelasin ke aku soal Shanghai dalam bahasa sunda?

Shanghai (; pinyin: ; Shanghainese: ), ayana di sapanjang Delta Walungan Yangtze di Cina Wétan, kota panggedéna di Republik Rakyat Cina. Ilahar disebut bénténg ekonomi Cina modérn, Shanghai ogé nyadiakeun hal penting dina budaya, dagang, kauangan, industri jeung pusat komunikasi Cina. Sacara administrasi, Shanghai nyaéta kotamadya Republik Rakyat Cina nu statusna satara propinsi. Shanghai ogé salah sahiji palabuan nu pangsibukna di dunya, sarta jadi pusat kargo panggedéna dina taun 2005 .

Tina kota nguseup nu sepi, Shanghai jadi salah sahiji kota penting di China dina abad kaduapuluh tur jadi pusat budaya populér, diskusi intelék jeung intrik politik nalika éra Republik China. Shanghai jadi pusat ékonomi nomer tilu di dunya, sanggeus Kota New York jeung London, sarta kota dagang panggedéna di Wetan Jaun dina ahir abad ka-19 jeung awal abad ka-20. Sanggeus komunis ngawasa dina taun 1949, Shanghai langlayeuseun dina pangaruh pajeg pamaréntah nu kuat tur unsur borju dibersihkeun. Sanggeus pamaréntah pusat nyieun kawijakan ékonomi-pasar keur ngawangun deui Shanghai dina taun 1992, Shanghai tumuwuh gancang ngaleuwihan kota Shenzhen jeung Guangzhou nu leuwih tiheula maju, jeung sanggeus éta jadi nu pangmajuna dina ékonomi China. Sababaraha tantangan disanghareupan ku Shanghai dina awal abad ka-21, minangka kota nu keur usaha pikeun ngurangan tingkat migrasi pagawé nu nérékél, béda tingkat karaharjaan, jeung turunna kualitas lingkungan. Sangkilang kitu, gedung jarangkung jeung kahirupan moderen di Shanghai mindeng ditempo salaku tanda nu nuduhkeun tumuwuhna ekonomi China.